July 12, 2017, 4 years ago 0 It-trasport tal-immigranti sar negozju li jrendi tajjeb għat-traffikanti tal-persuni, li qed jagħmlu profitt ta' €1.4 biljun ewro fil-Libja biss. Bil-profitti minn dan in-negozju t-traffikanti jikkontrollaw partijiet mil-Libja, jikkooperaw mat-terroristi u jkomplu jiddistabilizzaw il-pajjiż. Il-President tal-Kunsill tal-Unjoni Ewropea Tusk qal li dan in-negozju jeħtieġ jitkisser b'urġenza. Donald Tusk qed jipproponi li jsiru sanzjonijiet mill-Ġnus Magħquda kontra t-traffikanti tal-persuni. Is-sanzjonijiet jinkludu l-iffriżar tal-assi u projbizzjoni fuq l-ivvjaġġar. Tusk qal li l-UE irnexxielha ttaffi ħafna mill-kriżi tal-immigrazzjoni fil-Lvant tal-Mediterran – minn 158, 000 fl-ewwel sitt xhur tal-2016 għal 9, 000 fl-ewwel sitt xhur tal-2017. Dan seħħ minħabba li l-UE kellha l-għajnuna ta' pajjiżi stabbli li għenuha – sitwazzjoni li mhux issir mil-Libja fejn l-UE qed taġixxi waħedha. Bħal'issa hemm pressjoni kbira fuq l-Italja li fl-ewwel sitt xhur tal-2017 fuq xtutha waslu mat-83, 000 immigrant, żieda ta' 19% fuq l-istess perijodu fl-2016. Ħafna mill-immigranti jaqsmu mil-Libja . Ħafna huma tal-fehma li l-UE baqgħet ma sabitx soluzzjoni għal dal-fenomenu u stati membri tal-UE mhumiex jaqblux mal-proposti f'dal-qasam. Dil-fehma qed tkompli tinxtered aktar ma immigranti jaqsmu minn naħa għal oħra tal-Mediterran waqt li t-traffikanti tal-bnedmin ikomplu jistagħnew minn din l-industrija. TRAFFIKANTI JAGĦMLU €1.4 BILJUN EWRO MIL-LIBJA BISS It-trasport tal-immigranti sar negozju li jrendi tajjeb għat-traffikanti tal-persuni, li qed jagħmlu profitt ta' €1.4 biljun ewro fil-Libja biss. Bil-profitti … Read More PJAN EWROPEW TA' DIFIŻA JINJORA L-INTERESSI TAL-PAJJIŻI NEWTRALI Pjan Ewropew komuni għad-difiża jinjora l-interessi tal-pajjiżi newtrali filwaqt li jfassal struttura li taħdem fuq żewġ livelli - ta' pajjiżi … Read More IR-RUSSJA TWAQQAF IL-KONTRIBUZZJONI TAGĦHA LEJN IL-KUNSILL TAL-EWROPA Il-Ministru tal-Affarijiet Barranin Russu Sergey Lavrov qal lill-Kunsill tal-Ewropa li r-Russja kienet qed tissospendi l-ħlasijiet tal-kontribuzzjonijiet tagħha fil-baġit tal-istituzzjoni. JINŻEL IL-QGĦAD FL-ISTATI MEMBRI KOLLHA Ir-rata tal-qgħad fl-Unjoni Ewropea kollha niżlet minn 8.7% f'Mejju tal-2016 għal 7.8% f'Mejju tal-2017. Fiż-żona ewro l-qgħad naqas minn 10.2% … Read More STATI FIL-PERIFERIJA TAL-EWROPA BŻONN IL-FLESSIBILITA` FIT-TAXXA Stati Ewropej li għandhom riżorsi limitati, speċjalment dawk fil-periferija tal-Ewropa, għandhom bżonn il-flessibilita` fit-taxxa biex iżidu l-attivita` ekonomika. Dan qalu … Read More ID-DOLLARU JIBQA' QUDDIEM L-EWRO Id-dollaru Amerikan baqa' aktar b'saħħtu mill-Ewro tant li fil-perijodu 2016-2017 ir-rwol tal-ewro fis-swieq finanzjarji naqas. L-Ewro baqgħet it-tieni l-aktar munita … Read More MALTA SE TITLEF ALLEAT FL-UE Malta, l-Olanda u r-Renju Unit kellhom vuċi b'saħħitha dwar is-servizzi finanzjarji fl-Unjoni Ewropea kontra l-pożizzjoni tal-Ġermanja u Franza li togħrokhom … Read More FTEHIM BEJN IL-ĠAPPUN U L-UE Intlaħaq qbil dwar ftehim ħieles komuni bejn il-Ġappun u l-Unjoni Ewropea. Il-President tal-Kunsill tal-UE Donald Tusk u l-President tal-Kummissjoni Jean-Claude … Read More